Help:Extension:Translate/Translation example/da



Velkommen hertil, dygtige oversætter. Vi har en masse arbejde at lave: Lad os komme over det grundlæggende meget hurtigt, så du kan starte så hurtigt som muligt. Efter denne vejledning vil du vide, hvordan du bruger din personlige oversættelses-værktøjskasse. Virkningerne vil være permanent, så hvis du ikke ønsker at lære at bruge det, skal du stoppe læsningen nu.

Vi håber, at uanset hvor du kommer fra, har oversættelses-administratorer allerede klargjort noget at oversætte. Denne vejledning bruger Fréttinga siden, der er oprettet i vejledning til oversættelses-administratorer. Tingene som er beskrevet her, afhænger ikke af den specifikke side, men dækker alt hvad der kan oversætte med dette værktøj.

Måske har du allerede et link fra nogen, som ønsker at få dig til at oversætte noget. Hvis ikke, kan du tjekke Special:LanguageStats, oversætter-instrumentpanelet, i din wiki for noget at oversætte. Hvis du blot ønsker at se, hvordan det fungerer generelt, kan du roligt læse med og se skærmbilleder, for at få et indtryk af det.

Normalt kan du ikke foretage oversættelser uden at spørge om tilladelse. Nogle wikier har dog aktiveret oversættelse til alle brugere. Du vil hurtigt opdage hvis du mangler rettigheder til at oversætte. Hvis dette er tilfældet, skal du kontakte en oversættelses-administrator til ​​din wiki. Lad os starte med at gå til oversætter-overblikket.


 * 1a. Gå til Fréttinga siden.
 * 2a. Klik på "Translate this page" linket (hvis det ikke dukker op har du ikke rettighed til at oversætte).

Eller du kan prøve:


 * 1b. Gå til oversætter-instrumentpanelet.
 * 2b. Klik på navnet på en meddelelsesgruppe som har uoversatte meddelelser.

Meddelelser der skal oversættes, er grupperet efter "meddelelsesgruppe": Hver side der kan oversættes er en meddelelsesgruppe, men der kan også være andre slags meddelelsesgrupper.


 * 3. Vælg et sprog forskelligt fra kildetekst-sproget (som normalt er engelsk eller ).

Oversætter-værktøj
Dette billede og variationer af det, er den grundlæggende grænseflade, du vil arbejde i. Den lange liste over meddelelser, der mangler at blive oversat, gør dig måske nedtrykt, men heldigvis behøver vi egentlig ikke se listen så ofte. Du bør kunne se i det mindste nogle uoversatte meddelelser her. Lad os lave din første oversættelse. Klik på et link i venstre søjle og et vindue dukker op med oversættelses-værktøjet. Du kan også dobbeltklikke på en meddelelse for at få værktøjet indbygget. Du vil se kildeteksten du behøver at oversætte og et tekstareal, hvor du kan skrive din oversættelse. Hvis du klikkede på den første meddelse angivet for siden Fréttinga, vil værktøjet foreslå "Fréttinga" som indhold. Da det er et navn, behøver du normalt ikke nødvendigvis ændre det, medmindre dit sprog benytter et andet skrift-system, i hvilket tilfælde, kan du vælge at omdøbe det. Så skal du bare klikke 'Gem' og du er færdig!

Afhængigt af ​​wikiens konfiguration, kan du også se andre ting i redigeringsværktøjet udover kildeteksten. Der kan være forslag fra oversættelses-hukommelser eller maskinoversættelses-systemer. Der kan være et afsnit med et tip eller ekstra information, der tilvejebringer afgørende oplysninger, som du skal bruge for at lave en korrekt oversættelse. Hvis der er et tip, så læs det omhyggeligt. Hvis der ikke er noget tip og du føler at du har brug for det, så spørg nogen i wikien om at tilføje det. Hvis du er vidende nok om teksten, der skal oversættelse, så tilføj det selv. Disse tips hjælper dig med at oversætte bedre og hurtigere. Du skal ikke skamme dig over at spørge om præciseringer - det er meget sandsynligt, at mange andre oversættere spilder deres tid på at tænke på de samme spørgsmål.
 * 4. Klik på meddelelses-navnet i venstre søjle.
 * 5. I redigerings-dialogen, skriv oversættelsen af kildeteksten på pladsen, der er reserveret til det.
 * 6. Klik "Gem".

En ting mere om oversættelses-hjælp: Hvis du drage fordel af at se meddelelsen oversat til andre sprog som ekstra tip, så gå til dine præferencer -> Redigering -> Oversættelse muligheder og tilføj en eller flere assisterende sprog til dig selv.

Normalt er det ikke nødvendigt at tilføje en beskrivelse, hvis du laver en ny oversættelse, medmindre du ønsker at præcisere nogle beslutninger, du har foretaget i terminologi eller formatering. Når du ændrer eksisterende oversættelser er det høfligt at nævne "Rettet en stavefejl" eller" Brug tegnet X konsekvent" og så videre, for at hjælpe andre oversættere til at forstå og forbedre samarbejdet. Du er velkommen til at komme med nogle flere oversættelser og prøve de andre knapper. Hvis du klikker på den lille nedad-pil ved siden af ​​forslagene vil kildeteksten straks indsættes i tekstområdet og overskriver det som allerede er i tekstboksen.

Oversættelses-oversigt
Nu ser vi igen på listen med uoversatte meddelelser. Hvis du opdaterer siden, bør listen nu være kortere, eller endda tom. Du ser de sædvanlige sidekontroller og information om gruppen, men mere interessant er at du i toppen kan vælge sprog, meddelelsesgruppe og visningsmåde.

Alle meddelelsesgrupper fungerer på samme måde, og du behøver ikke at bekymre dig ret meget om dem. Det er vigtigt du altid vælger en meddelelsesgruppe at arbejde med, mens sådan noget som statistik og fuldførelsesprocent er beregnet på meddelelsesgruppe-niveau. Fra visninsvælgeren eller fanerne øverst, kan du skifte til den passende visning, der er egnet til at gøre andre opgaver, såsom gennemsyn. Afhængigt af konfigurationen, skal du i det mindste se "Gennemgå alle oversættelser" og eventuelt "Accepter oversættelser". Vælg "Gennemgå alle" og du ser de oversættelser du har lavet, sammen med kildeteksterne. Igen afhængigt af konfigurationen, ser du også knapper, der siger "Accepter", men de er nedtonede, fordi du ikke kan acceptere dine egne oversættelser. Læs mere om at gennemgå oversættelser og andre kvalitetssikrings-metoder på kvalitetssikrings-siden

Siden kan også indeholde meddelelsesgruppe-status i øverste højre hjørne af meddelelsesgruppe-beskrivelsen, som kan indstilles for hvert sprog i gruppen. Hvis du ser en nedfaldsvælger med de mulige tilstande, betyder det, at du kan ændre den og du skal opdatere den, når du arbejder på oversættelsen eller hvis du er ved at gennemgå den. Se mere om arbejdsproces-trinene i meddelelsesgruppe-statistik-siden.

Vigtige begreber
Du har nu lært hvad en meddelelsesgruppe eller arbejdsopgave er, og har set oversættelses-værktøjet med hjælpe-sprog. Oversættelses-administratoren har måske fortsat sin oversættelses-vejledning og ændret indholdet af siden Fréttinga. Når der forekommer ændring i en tekst, der skal oversættes, vises det igen på listen over uoversatte meddelelser, markeret med teksten " ". Det er en markør, som gør det klart, at oversættelsen skal opdateres.

Når du opdaterer oversættelser, skal du sørge for at fjerne " "-teksten hvis oversættelsen er i orden, ellers anses den af wikien ikke som oversat. I nogle tilfælde bør du endda selv tilføje " "-tekst til en oversættelse, hvis du ved den er urigtig, men ikke kendes en løsning. Vær forsigtig med syntaksen, den skal være helt rigtig. " " tilføjes måske automatisk når en ny oversættelse er gemt, hvis den automatiske kontrol finder mulige problemer i oversættelsen, som for eksempel en uafstemt link-syntaks, hvor et "&#93;"-afslutningstegn mangler. Under selve oversættelsen får du en tilsvarende advarsel.

De forældede oversættelser af sider, der kan oversættes, er markeret med en rødlig farve, der vises på skærmbilledet. Hvis du nu vender tilbage til den oversatte side ved at klikke på linket på meddelelsesgruppe-beskrivelsen, ser du at dine oversættelser allerede er der. De fleste af de oversættelser, du laver, træder i kraft med det samme, med undtagelse af forkert-meddelelser og nogle meddelelsesgrupper, ligesom mange af dem i translatewiki.net, hvor oversættelses-administratorer regelmæssigt og manuelt eksporterer oversættelser til brug i den software, hvor oversættelsen anvendes.

Et andet nyttigt tip, når sider, der kan oversættes, bliver oversat: magiske ord som  0  vil formatere outputtet på oversættelses-sproget, altså ikke til kildetekstens sprog. Hvis du vil, kan du læse mere om, hvordan magiske ord virker og bør anvendes i oversættelser. Det er dog ikke påkrævet læsning.